Quavo

Articles with hCards

Quavious Keyate Marshall  (narodený 2. apríla 1991), známy ako Quavo, je americký rapper. Je známy ako spoluzakladateľ a bývalý frontman hip-hopovej skupiny Migos. Je čiastočným vlastníkom FCF Glacier Boyz.

Mimo skupiny spolupracoval na hitoch ako Post Malone "Congratulations",  DJ Khaled "No brainer" a "I'm the one", z ktorých druhý vrcholil na prvom mieste v rebríčku top 100 horúcich hitov Billboard. V roku 2018 vydal debutový sólový album Quavo Huncho, ktorý dosiahol druhú priečku v rebríčku Billboard 200.

Skorý život 
Quavious Keyate Marshall sa narodil 2. apríla 1991 v Aténach, štát Georgia.   Traja členovia Migos vyrastali spolu v Gwinnett County. 

Quavo chodil na Berkmarskú strednú školu a bol začiatočným rozohrávačom jeho futbalového tímu počas sezóny 2009, svojho posledného ročníka.  Quavo predtým držal rekord, keď v roku 2009 dokončil 28 prihrávok v hre.  

Napriek tomu, že ukončil futbalovú sezónu v poslednom ročníku, Quavo bol z Berkmaru vylúčený mesiace pred promóciou.

Kariéra 
Migos bolo založené v roku 2008 Quavom a rappermi Takeoff a Offset. Traja členovia sú priamo príbuzní, boli spolu vychovávaní Quavovou matkou. Quavo bol Takeoffov strýko a Offset je Quavov bratranec.  Skupina bola prvotne známa ako Polo Club. Svoj názov zmenili na „Migos“ po tom, čo si uvedomili, že Polo Club je príliš všeobecný. Skupina vydala svoj prvý celovečerný mixtape s názvom Juug Season, 25. augusta 2011. Nasledoval mixtape No Label 1. júna 2012.

Migos sa dostalo do popredia v roku 2013 po vydaní ich singlu „Versace “. Pieseň zremixoval kanadský rapper Drake, umiestnila sa na 99. mieste v rebríčku Billboard top 100 horúcich hitov a na 31. mieste v rebríčku Hot R&B/Hip-Hop Songs. Quavov prvý singel ako sólový umelec bol „Champions“. Pieseň sa umiestnila na 71. mieste v rebríčku Billboard top 100 horúcich hitov. 

Po úspechu druhého albumu Migos Culture, ktorý sa dostal na prvé miesto v rebríčku USA Billboard 200, bol Quavo následne na niekoľkých populárnych piesňach mimo Migosu, vrátane "Congratulations", "I'm the one", "Portland" a "No Brainer". V rozhovore s GQ, rapper Travis Scott, s ktorým Quavo predtým pracoval na spolupráci Young Thug "Pick up the phone", odhalil, že chystajú s Quavom spoločný album.

V apríli 2017 sa Quavo objavil na albume The Fate of the Furious: The Album v piesni „Go Off“ s Lil Uzi Vertom a Travisom Scottom. Pieseň bola nakoniec ocenená RIAA.  Quavo ešte v decembri roku 2017 vydal "Ice Tray" s Lil Yachtym.  Pieseň sa umiestnila na 74. mieste v rebríčku Billboard top 100 horúcich hitov.

Dňa 21. decembra 2017 Quavo oznámil, že nasledujúci deň vydá album Huncho Jack, Jack Huncho s Travisom Scottom bez akejkoľvek predchádzajúcej propagácie a reklamy.  Album obsahoval osem skladieb, ktoré debutovali v rebríčku Billboard top 100 horúcich hitov.

V januári 2018 Migos vydalo Culture II. 

Quavo vydal tri single pre svoj nadchádzajúci debutový sólový album  „Workin Me“, „Lamb Talk“ a „Bubble Gum“, pričom sa „Workin Me“ umiestnilo na 52. mieste v rebríčku Billboard top 100 horúcich hitov.

18. mája 2019 vystúpil Quavo na veľkom finále súťaže Eurovízie 2019 s „Future“ po boku Madonny.

Osobný život 
18. apríla 2015 úrady zastavili koncert Migos na univerzite v Georgii a zatkli všetkých troch členov skupiny, ako aj niekoľkých členov ich sprievodu. Quavo bol obvinený z držby nešpecifikovanej omamnej látky, marihuany, strelnej zbrane v školskej bezpečnostnej zóne a držania strelnej zbrane počas páchania trestného činu.   

Nakoniec bol z väzenia prepustený na kauciu s 12-mesačný trest odňatia slobody, ktorý však bol prerušený na základe zaplatenia pokút.   

V roku 2017 chodil s americkou herečkou Karrueche Tran.  

Quavo získal ocenenie MVP počas NBA 2018 po získaní 19 bodov a víťazstve.  V roku 2019 hral Quavo počas zápasu hviezd celebrít NBA v Charlotte v štáte Severnej Karolíny  a znova počas zápasu hviezd celebrít v roku 2020 v Chicagu. 

Quavo začal chodiť s rapperkou Saweetie v septembri 2018.  V marci 2021 však Saweetie prostredníctvom sociálnych médií potvrdila, že už nie sú vo vzťahu.   Na sociálnych sieťach tiež spomenula, že Quavo jej bol neverný a napísala: „Darčeky nezahoja jazvy a láska nie je skutočná, keď sa venuje iným ženám.“   Koncom marca 2021 sa objavil videozáznam, ktorý ukazuje dvojicu pri fyzickej hádke. 

Quavo je jedným z vlastníkov FCF Glacier Boyz, tímu vo futbalovej lige riadenej fanúšikmi. 

V máji 2020 Quavo na svojom instagramovom účte oznámil, že úspešne ukončil strednú školu po tom, čo z nej bol pred 11 rokmi vylúčený. 

V decembri 2021 bol Quavo obžalovaný za údajnú účasť napadnutia vodiča limuzíny v júli 2021.

Vražda Takeoffa 
Quavo bol jedným z hlavných očitých svedkov vraždy Takeoffa v skorých ranných hodinách 1. novembra 2022. On, Takeoff a asi 39 ďalších ľudí sa zhromaždili pred bowlingovou dráhou v Houstone, v Texase po tom, čo sa tam okolo 1:00 skončila súkromná párty. Quavo nebol počas incidentu zranený, aj keď údajne potom omdlel a museli ho preniesť do vozidla. Ďalší dvaja ľudia však počas streľby utrpeli zranenia.

Diskografia 
Štúdiové albumy

 Quavo Huncho (2018)

Spolupráce

 Huncho Jack, Jack Huncho (s Travisom Scottom) (2017)
 Only Built for Infinity Links (s Takeoffom) (2022)

Filmografia

Filmové roly 
Quavo si zahral vo filme Savage salvation ako Coyote.

Ocenenia a nominácie

Referencie 

Hiphopoví speváci USA
Interpreti Capitol Records
Žijúci ľudia
Narodenia v 1991